ДЕТСКА ГРАДИНА “ЗВЪНЧЕ”-ГР.ЛУКОВИТ
гр.Луковит; ул. “Сан Стефано”№26; тел: 0697/5 49 91; GSM:0893 31 99 49
 
ПРОГРАМА ЗА ОПАЗВАНЕ  ЖИВОТА  И ЗДРАВЕТО  НА ДЕЦАТА В ПЪТНОТО ДВИЖЕНИЕ ЗА ПЕРИОДА  2025 - 2030 Г.

Безопасността на децата - участници в пътното движение е един от най-сложните проблеми на обществото, тъй като е пряко свързан с опазване на живота и здравето на децата и учениците днес и с подготвянето им като знаещи, културни, дисциплинирани и отговорни участници в движението в утрешния ден. Това изисква усилията на цялото общество и в частност на образователната система, чийто приоритет на работата с децата е развитие на определен начин на мислене и усъвършенстване на защитните механизми, които осигуряват личната им безопасност и сигурността на другите участници в пътното движение. Настоящата Програма за опазване живота и здравето на децата в пътното движение за периода 2014 - 2019г., е съобразена с основната цел на Националната стратегия за опазване живота и здравето на децата в пътното движение и Програмата на МОН, в съответствие със: Закон за движението по пътищата- чл. 153, т.1, 2, 3, 4 и & 4 от преходните и заключителни разпоредби; Концепцията на Министерството на образованието и науката за възпитанието и обучението по безопасност на движението по пътищата в детската градина и в българското училище; Учебни програми на Министерството на образованието и науката от 2003 г. за възпитанието и обучението по безопасност на движението по пътищата в детската градина; Заповед № РД 09- 773 от 19.09.2003 г. на министъра на образованието и науката
 ЦЕЛ: Да се изградят елементарни общи представи за пътното движение и начални умения за безопасно придвижване като пешеходци. 
ЗАДАЧИ: 
1. Да се развие сензориката на децата за различни цветове и форми, движение, анализиране на информация за светлинни и звукови сигнали. 
2. Да различават улично платно, тротоар.
 3. Да знаят, че не трябва да се движат сами. 
4. Да знаят къде е опасно да се движат и защо.
 5. Да знаят къде е опасно и безопасно да се играе. 
6. Да умеят да се ориентират в елементарна пътна ситуация. 
7. Да спазват определени правила при движение. 
8. Да умеят да се придвижват самостоятелно на къси разстояния. 
9. Да правят елементарни констатации на наблюдавана пътна ситуация. 
10. Да търсят и откриват пътни знаци и сигнали за пешеходците. 
Работата по така формулираните задачи трябва да доведе до единство на всички компоненти на функционалната грамотност и съвременната култура на поведение. От децата се очаква да започнат да формират начални знания и умения за безопасно поведение. С това се поставят основите на възпитаване на съвременна транспортна култура.
 ПРИОРИТЕТИ: 
1. Поддържане и подобряване на материално - техническа база, която да отговаря на съвременните изисквания за качествен образователен процес; 
1.1. Поддържане и обогатяване на материалите по безопасност на движението. Използване на компютърни игри и програми за обучение по безопасност на движението. 
срок: текущ отг.: учители 

1.2. Насочване и насърчаване на педагогическия екип за участие в НП по „БДП“ и разработка и защита на проекти по безопасност на движението с външно участие и финансиране; взаимодействие с институции и организации и участие в прояви, провеждани по безопасност на движението. 
срок: текущ 
отг.: учители 
1.3. Насочване и насърчаване участието на учители и деца в разработване на материали и игри за провеждане на дейностите по обучение по БДП в детската градина – въвеждане на тематични дни по БДП.
     срок: текущ 
     отг.:  учители 

[bookmark: _GoBack]2. Иницииране на съпричастие на родителите за намаляване на предпоставките за възникване на пътнотранспортни произшествия с участието на деца. 
2.1. Тематична родителска среща по БДП. Периодична информираност на родителите по конкретни въпроси, свързани с безопасността на децата им чрез теми разглеждани на родителските срещи.
     срок: текущ 
     отг.: учители 
2.2. Иницииране и съдействие за разработване, разпространение и разгласяване чрез сайта на детското заведение тематични информационни материали, предназначени за родители, свързани с възрастовите особености в поведението и реакциите на децата им като пешеходци, пътници, велосипедисти. 
     срок: текущ 
     отг.: учители
2.3. Разясняване на ползата от носене на светли дрехи и светлоотразителни елементи за по-добра видимост на децата, употреба на защитни средства.
      срок: текущ
      отг.: учители 

2.4. Създаване на условия и предпоставки за активен принос на родителите при организирането на дейности, свързани с безопасността на движението по пътищата - детски празници, състезания, игри, изложби на детски рисунки, брошури и др. 
      срок: текущ 
      отг.: учители 
3. Разширяване на формите на взаимодействие и партньорство с общински и районни структури по безопасност на движението. Иницииране на съвместни действия с представители от неправителствени организации и граждански сдружения, с компаниите и др., за решаване на конкретни проблеми, свързани с опазването живота и здравето на децата в пътното движение. 
3.1. Подкрепа за използването на нови технологии за контрол на движението – легнали полицаи, камери за заснемане на нарушения на указаните ограничения на скоростта, неправилно паркиране в района на ДГ и др. 
      срок: текущ 
      отг.: директор 
3.2. Осигуряване на превантивна медицинска, психологическа и законодателна информация, свързана с последиците от ПТП и разнообразяване, активизиране и масовизиране на дейностите по въпроси, свързани с БДП; провеждане на обучение за придобиване на знания и умения по първа медицинска помощ с цел повишаване на здравната култура на децата. 
     срок: текущ 
     отг.: учители, мед. сестра

 3.3. Провеждане на състезания, свързани с безопасността на децата на пътя с отличаване на най-добре представилите се участници. 
     срок: текущ 
     отг.: учители 
4. Продължаване на обучението на учителите по методиката за преподаване на БДП. 
4.1. Продължаващо обучение по прилагане на съвременни подходи и практики на преподаване на правилата за безопасно движение по пътищата в организирани форми и в системата на вътрешноучилищната квалификационна и методическа дейност 
    срок: текущ 
    отг.: учители 
4.2. Създаване и поддържане на информационна база данни за нивото на квалификация на учителите по безопасност на движението по пътищата в детското заведение. 
     срок: текущ 
     отг.: директор
4.3. Популяризиране на добрите педагогически практики за обучение по безопасност на движението, чрез работни срещи на учителите по БДП, информационен бюлетин. 
    срок: текущ 
    отг.: учители, 
Успешното изпълнение на основната цел на програмата е възможно само чрез взаимодействието и партньорството на ДГ ”Звънче„ с : Общинска  администрация; РПУ; родители и др.
 Финансовото осигуряване изпълнението на настоящата програма ще се реализира чрез бюджета на детското заведение и активното съдействие на родителите. Като инструмент за организация и управление на дейностите, свързани с опазване живота и здравето на децата в пътното движение тази Програма има отворен характер в рамките на целите, очертани от Програмата на МОН за изпълнение на Националната стратегия. Тя подлежи на текуща актуализация в съответствие с промените в обществената среда, във вижданията за постигане на целите, във финансовите, организационни и други възможности за изпълнение на задачите.
